**Körmend Város Önkormányzata Képviselő-testületének 11/2023. (VI. 30.) önkormányzati rendelete**

**Körmend Város Építési Szabályzatáról szóló 11/2017. (VI.23.) önkormányzati rendelet módosításáról**

Körmend Város Önkormányzata Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezetalakításáról és védelméről szóló 1997. évi LXXVIII. törvény 13. § (1) bekezdésében meghatározott feladatkörében eljárva – az épített környezet alakításáról és védelméről szóló 1997. évi LXXVIII. törvény 8. § (2) bekezdésében biztosított véleményezési jogkörében eljáró szervek véleményének kikérésével - a következőket rendeli el:

**1. §**

(1) A Körmend Város Önkormányzata Képviselő-testületének 11/2017. (VI. 22.) önkormányzati rendelete KÖRMEND VÁROS ÉPÍTÉSI SZABÁLYZATÁRÓL című 11/2017.(VI.23.) önkormányzati rendelet 34. § (3) bekezdése helyébe a következő rendelkezés lép:

„(3) Az övezetben építés és telekalakítás során a kialakult úszótelkes beépítés megtartható, bővítéskor azonban a 2. melléklet előírásait kell alkalmazni.”

(2) A Körmend Város Önkormányzata Képviselő-testületének 11/2017. (VI. 22.) önkormányzati rendelete KÖRMEND VÁROS ÉPÍTÉSI SZABÁLYZATÁRÓL című 11/2017.(VI.23.) önkormányzati rendelet 34. §-a a következő (4) és (5) bekezdéssel egészül ki:

„(4) A K-közl jelű építési övezetben kerítés nem létesíthető.

(5) A falusias és kertvárosias lakóterületeken önálló gépkocsitároló építmények csak az övezetben megengedett rendeltetéshez tartozó számban és mértékben létesíthetők.”

**2. §**

(1) A Körmend Város Önkormányzata Képviselő-testületének 11/2017. (VI. 22.) önkormányzati rendelete KÖRMEND VÁROS ÉPÍTÉSI SZABÁLYZATÁRÓL című 11/2017.(VI.23.) önkormányzati rendelet 1. melléklete helyébe az 1. melléklet lép.

(2) A Körmend Város Önkormányzata Képviselő-testületének 11/2017. (VI. 22.) önkormányzati rendelete KÖRMEND VÁROS ÉPÍTÉSI SZABÁLYZATÁRÓL című 11/2017.(VI.23.) önkormányzati rendelet 2. melléklete helyébe a 2. melléklet lép.

**3. §**

Ez a rendelet 2023. július 1-jén lép hatályba.

*1. melléklet a 11/2023. (VI. 30.) önkormányzati rendelethez*

„*1. melléklet*

(A melléklet szövegét a(z) Szerkezeti tervlap.pdf elnevezésű fájl tartalmazza.)”

*2. melléklet a 11/2023. (VI. 30.) önkormányzati rendelethez*

„*2. melléklet*

(A melléklet szövegét a(z) Övezeti előírások.pdf elnevezésű fájl tartalmazza.)

**Általános indokolás**

Körmend Város Önkormányzata Képviselő-testülete az épített környezet alakításáról és védelméről szóló 1997. évi LXXVIII. törvényben kapott felhatalmazás alapján megalkotta a város Építési Szabályzatáról szóló rendeletét. A 790/1 hrsz-ú ingatlan hasznosítása érdekében annak átsorolása szükséges a K-közl jelű különleges közlekedési építési övezetbe, és ehhez kapcsolódóan további kiegészítések indokoltak az Építési Szabályzatban. Emiatt a rendelet módosítása szükséges.

**Részletes indokolás**

**Az 1–3. §-hoz, az 1. melléklethez és a 2. melléklethez**

1.§-hoz

A vonatkozó jogszabályi rész a K-közl jelű építési övezetre előírt szabályok kiegészítését tartalmazza. Egyrészt kimondja, hogy kerítés az övezetben nem létesíthető megelőzendő a közlekedési területek akadályozását. Másrészt rögzíti, hogy falusias és kertvárosias lakóterületeken önálló gépkocsitároló építmények csak az övezetben megengedett rendeltetéshez tartozó számban és mértékben létesíthetők.

2.§-hoz

A vonatkozó jogszabályi rész a rendelet 1. és 2. mellékletének módosításáról rendelkezik.

3.§-hoz

A vonatkozó jogszabályi rész hatályba léptető és hatályon kívül helyező rendelkezést tartalmaz.